Перламутраўка малая

Перламутраўка малая (Boloria dia) — матылёк з сямейства німфалід. Даўжыня пярэдняга крыла 15-19 мм.

 Этымалогія назвы 
злева|міні|250пкс
злева|міні|250пкс|Ніжні бок крылаў
Дыя (грэчаская міфалогія) — жонка цара лапіфаў Іксіёна.

 Арэал 
Еўропа (шырока распаўсюджаны на ўсёй тэрыторыі), Турцыя, Каўказ, Закаўказзе, Паўднёвая Сібір на ўсход да Забайкалля, Паўночны і Усходні і Паўднёва-Усходні Казахстан, Заходні Кітай, Манголія.

Сустракаецца на лясных палянах, рэдкалессях і зарасніках кустоў, горных лугах на вышыні да 1200 м над узроўнем мора. Аддае перавагу адкрытым біяцэнозам з асацыяцыямі фіялак.

 Біялогія 
За год развіваецца ў двух пакаленнях, але на поўдні арэала часта развіваецца частковае трэцяе пакаленне. Час лёту з канца красавіка да сярэдзіны кастрычніка.

Самкі адкладаюць яйцы паштучна на ніжні бок лісця кармавых раслін вусеняў. Акрамя фіялкі (асноўная кармавая расліна), вусені могуць есці лісце маліны, ажыны і Prunella vulgaris.

Вусені вядуць вандроўны спосаб жыцця і ў цэлым не прывязаныя да адной кармавой расліны. У восеньскага пакалення вусені, дасягнуўшы трэцяга ўзросту, сыходзяць на зімоўку. У развіцці праходзяць 4 ўзросты. Вырастаюць да апошняга ўзросту да 19-22 мм. Акукліваюцца на сцеблах або лісці кармавых раслін блізка ад глебы. Кукалка шакаладна-карычневага колеру, з перламутравымі плямамі, даўжынёй 10-15 мм. Стадыя кукалкі доўжыцца прыкладна 12 дзён.

 Падвіды 
 Clossiana dia dia
 Clossiana dia alpina (Элвіс, 1899)
 Clossiana dia calida (Jachontov, 1911)
 Clossiana dia disconota (Krulikovsky, 1909)
 Clossiana dia semota (Tuzov, 2000)
 Clossiana dia setania (Fruhstorfer, 1909)

 Літаратура 
 Львовский А. Л., Моргун Д. В. Булавоусые чешуекрылые Восточной Европы (Определители по флоре и фауне России). М.: КМК, 2007. 
 Tolman T., Lewington R. Collins Field Guide Butterflies of Britain & Europe — London : Harper Collins Publishers, 1997.— 320 p., 106 col. pl 

 Спасылкі 
 Бабочки Кавказа — Boloria dia (Linnaeus, 1767) — Перламутровка дия 

Катэгорыя:Насякомыя Азіі
Катэгорыя:Насякомыя Еўропы
Катэгорыя:Німфаліды
Катэгорыя:Жывёлы, апісаныя ў 1767 годзе